Dra jou kunspels met flair | SARIE
Dra jou kunspels met flair	deur Magdel Muller
Kunspels is gróót vir winter. Ja, dit hou jou snoesig én op trend! Jy kan dit vir byna enige geleentheid gebruik. Kunspels-items is nie meer net vir formele of spesiale geleenthede nie.
Ons kunspelswenke vir jou:
#1 Moenie bang wees vir ’n luiperdvelmotief-kunspels nie.
Luiperdvelpatroon word deesdae beskou as klassiek. Indien jy skrikkerig is om die patroon aan te koop, kies ’n jas met ’n fyner luiperdmotief.
#2 Vermy kort kunspels-jasse/baadjies as jy kort is
Kort baadjies of jasse laat jou baie korter lyk. Kry verkieslik ’n kunspelsjas van heuplengte of langer.
#3 Waag dit met kleur
Gekleurde kunspels-jasse/baadjies is groot. Maar indien jy een in kleur wil aanskaf, moet jy seker maak dit pas by die kleurkombinasies in jou klerekas. Kunspels-items is duur en jy wil dit by meer as een uitrusting kan dra.
#4 Skrikkerig vir kunspels? Koop eers ’n item met kunspels-afwerking
Party vroue sukkel om gewoond te raak aan die kunspels-trend. Koop eers vir jou ’n jas of baadjie met iets soos ’n kunspels-kraag. Dit sal jou vinnig laat besluit of jy wel van die tendens hou.
#5 Kunspels-jasse of -baadjies in natuurlike kleure is altyd ’n wenner.
#6 Kunspels-jasse/baadjies pas by die meeste staatmaker-items
Dink hier aan items soos jeans, T-hemde en jou swart rok. Moenie dink jy is beperk met keuses van wat jy saam met jou kunspels-jas kan dra nie.
#7 Indien jy wil uitstaan, kry ’n kunspels-jas/baadjie met ’n patroon wat anders is.
Hou balans in gedagte wanneer jy iets daarby dra. Moenie jou uitrusting “oordoen” nie.
Twee praktiese ekstra wenke:
#8 Kunspels-items gee hare af
Moenie jou kunspels-jas/baadjie langs donker items verpak of hang nie. Kunspels-items gee ongelukkig dikwels hare af en dit kan ’n nagmerrie wees om die hare te verwyder.
#9 Lees die instruksies vóór jy dit in die wasmasjien gooi.
• Die meeste kunspels-items moet met die hand gewas word.
• Vermy dit om die tuimeldroër te gebruik as jy die jas wil droog kry. Hang eerder jou jas op.
• Kam die kunspels uit as jy dit klaar gewas het.
• Was jou kunspels-item apart van ander items.
Koop hier die modespan se gunsteling-jasse en -baadjies van kunspels:
Kunspels-jas (R1 999) Kunspels-jas , Mango by spree.co.zaJas met kunspels-kraag (R729) Jas met kunspels-kraag, Style Republic by spree.co.zaKunspels-gilet (R269, 99 )Kunspels-gilet , Mr Price/ mrp.comKunspels-jas (R1 299)ZaraKunspels-baadjie (R1 099)Kunspels-baadjie , H&M